Pa's tree aan! Só kan werkende pa's hulle hul rol as ouers toeëien - Jou Gesin | Solidariteit WêreldJou Gesin | Solidariteit Wêreld
Tuis › Artikels › Pa's tree aan! Só kan werkende pa's hulle hul rol as ouers toeëien
Die Covid-19-pandemie het weer 'n gesprek aan die gang gesit wat al dekades gelede begin het: pa's verstaan al hoe meer die waarde van deelname aan die alledaagse werk van sorg vir, opvoed en grootmaak van hul kinders.
Sielkundige navorsing onder gesinne van alle etniese agtergronde toon dat pa's se liefderikheid en toenemende betrokkenheid by hul gesinne help om kinders se sosiale en emosionele ontwikkeling te bevorder.
Hoe kan pa's meedoen?
Eve Rodsky, die outeur van Fair Play: A Game-Changing Solution for When You Have Too Much to Do (and More Life to Live), sê hoe:
Erken geclichéde (en verouderde) genderrolle
Hoewel navorsing toon dat die meeste pa's glo hulle deel gelyk in die huishoudelike take, toon bewyse ongelukkig dat dit nie so is nie. Rodsky sê pa's moet 'n eerlike gesprek met hul maats hê oor wie wat doen en hoe lank elke taak duur.
Sy beklemtoon die grootste hindernisse in hierdie soort gesprekke. Vrouens vermy dit dikwels om oor hierdie onderwerp te praat omdat hulle bang is dat hulle verwerp, verontagsaam of verkeerd verstaan sal word.
Rodsky sê dat die gesprek daarop moet fokus dat elke vennoot 'n stel huishoudelike verantwoordelikhede moet hê, wat begin by die gedagte tot by die beplanning tot by uitvoering. Daar moet vooruit oor die waarde van elke taak gesels en ooreengekom word.
Sy onderstreep dat "tydintensiewe" huiswerk en kinderversorging wat tradisioneel deur vroue behartig is nie 'n lewensvonnis vir een persoon moet wees wat deur 'n genderrol bepaal word nie.
Praat by die werk
Rodsky vervolg deur te sê dat bestuurders nie sommer net moet aanvaar dat pa's 'n tuisblyvennoot het nie. Baie pa's het maats wat voltyds werk, of is enkelouers. Ongelukkig pas sommige base steeds 'n verouderde idealewerker-norm toe wat aanneem dat moderne pa's nie gesinsverantwoordelikhede het nie. Hierdie houding plaas druk op pa's om werk ten alle koste te prioritiseer en hul huislike lewe te verwaarloos.
Rodsky beveel aan dat pa's binne die organisasie 'n koalisie van pa's moet skep om konsensus te verkry en met 'n kollektiewe stem te praat. As dit nodig is, praat met Menslike Hulpbronne om 'n begrip te kry van jou maatskappy se beleid oor die stel van grense en verwagtinge by die werk.
Wees die rolmodel vir jou kollegas
As jy in 'n leiersposisie is, moet jy weet dat jou optrede ander mense beïnvloed. Wanneer jy mense prys wat saans laat, lang ure en oor naweke werk, stuur jy 'n duidelike boodskap uit van wat jy verwag. Bepleit eerder buigsame werkreëlings sowel as ouer- en gesinsverlof. Moenie jou ouerskapprioriteite, -verantwoordelikhede en –verpligtinge wegsteek nie. Jy moet eerder, as jy tyd daarvoor afneem, dit beklemtoon as 'n manier om dié gedrag te regulariseer. Ondersteun opsies vir toegang tot bekostigbare kinderversorging en laat jou stem hoor in jou maatskappy se pogings om werkbare oplossings te kry wat vir ma's en pa's werk.